Kjenningsmelodi

Kjenningsmelodi eller kjenning er en melodi eller sang som brukes fast som av en gruppe, et band, en skole, et korps, et radio- eller TV-program med mer og over tid får signaturkarakter. Noen kjenningsmelodier kan kalles vignetter og brukes som innledende «lydplakater» for for eksempel et fast radioprogram. En variant av disse, oftest spesialkomponerte, kalles gjerne jingler når de brukes i radio- eller tv-reklame.

Radioprogram (NRK)

Noen nåværende og tidligere radioprogrammer har brukt og bruker følgende kjenningsmelodier:
Eviggrønt: «I Say a Little Prayer» av Burt Bacharach/Wes Montgomery
Midt i trafikken: «Feel The Night» av Lee Ritenour (1979)
Hallo i uken: Åpningsmusikk: «La Habanera» av og med Yello. Sluttmusikk: «Night School» av Frank Zappa (Fra albumet Jazz From Hell fra 1986), som så glir over i «La Habanera» igjen. 
Musikknytt: «Yellow Pages» av Giert Clausen
Nattønsket: «Vårsøg» av Henning Sommerro, spilt av Nils Petter Molvær
Nitimen: «Memories of You» av Eubie Blake (ca. 1917) med Werner Müllers orkester
På dansefot: «På dansefot» av Bjarne Bårdstu, spilt av Bugges Firo
Påskelabyrinten: «El-Dopa» av Maynard Ferguson
Radiosporten: «Winter Games(Can’t You Feel It)» av David Foster (brukt en gang på 1990-tallet)
Reiseradioen: «The Kid from Red Bank» av Neil Hefti, spilt av Count Basie’s Orchestra
Ryk og reis: «I’m a Man» av Spencer Davis Group
Skolefri: «New country» av og med Jean-Luc Ponty 
Ukeslutt: «Chump Change» av Quincy Jones/Bill Cosby, spilt av Toots Thielemans og Quincy Jones’ orkester
Ungdommens radioavis: «Machine Gun» av og med The Commodores
Verdt å vite: «Stratosfear» av Tangerine Dream
Ønskekonserten: «Bojarenes Inntogsmarsj» av Johan Halvorsen, fremført av Kringkastingsorkestret
Studio Sokrates (NRK P2, 2001–): «The last time I saw Paris», fremført av Johnny Hodges.

TV-program 
Noen nåværende og tidligere TV-programmer og deres kjenningsmelodi er
Brødrene Dal: «The Eye of Wendor» med Mandalaband. (I Professor Drøvels hemmelighet brukte de også annen progrock fra bl.a. Pink Floyd («Shine On You Crazy Diamond», 1975) og Emerson, Lake & Palmer («Hymn» fra albumet Tarkus (1971))
Fjellvettreglene: «Daydream» av Raymond Vincent, Sylvain van Holmen og David Mackay, spilt inn med Franck Pourcels orkester
M*A*S*H: «Suicide is Painless» med musikk av Johnny Mandel og tekst av Mike Altman (kun musikken ble brukt i TV-serien)
Migrapolis (NRK): «Simarik» med Tarkan.
Norge Rundt (NRK): «Norsk dans nr. 2», Op. 35 av Edvard Grieg med The Sound Of Criss Cross / Johnny Glider (fra albumet [Synthesizer Experience] Classics Moog fra 1973).
Venner for livet: «I’ll Be There for You» med The Rembrandts.
Allsång på Skansen: «Stockholm i mitt hjärta», skrevet av Lasse Berghagen. Er kjenningsmelodi siden Berghagen startet å lede programmet i 1994 (nåværende leder er Petra Marklund).
Fjernsynskjøkkenet: «A walk in the black forest», komponert av Horst Jankowski, fremført av Herb Alpert.
CSI: Crime Scene Investigation: «Who Are You» med The Who, albumet Who Are You fra 1978.
CSI: Miami: «Won’t Get Fooled Again» med The Who, albumet Who’s Next fra 1971.
CSI: NY:  «Baba O’Riley» med The Who, albumet Who’s Next fra 1971.
Sportsrevyen: Interpolasjon over tema fra «The Savers» av Perrey and Kingsley.
Sport i dag: «Is It Love You’re After» av og med Rose Royce (brukt på 1980-tallet)
Eurovisions kjenningsmelodi, kjent fra Eurovision Song Contest: Første del av hymnen «Te Deum komponert av Marc-Antoine Charpentier»
Inspektør Morse: «Inspector Morse Theme» av Barrington Pheloung.

TV-reklame 
Noen nåværende og tidligere reklamefilmer for TV og deres kjenningsmelodi er
Nora jordbærsyltetøy: «Vise for gærne jinter» ("Oppi lauvåsen veks det jordbær") av Alf Prøysen (tekst) og Egil Monn-Iversen (melodi)
Dressmann (november 2004): Johannes Brahms – symfoni No. 3, 3. sats
Kvikk Lunsj (Freia): «Short Skirt/Long Jacket» av Cake 
Brelett (Fjordland): «Tika Tika Walk» av Carlos D’Alessio, fra filmen Delicatessen (1991).
Windows 8 (høsten 2012): «Everything at once», av og med Lenka, fra albumet Two (2011).
Ving (desember 2012): «Here is a Heart», av og med Jenny Owen Youngs, fra albumet Transmitter Failure (2009).
Scandinavian Airlines System (høsten 2012 og vinteren 2013): «Tonight You Belong To Me», av og med Patience and Prudence (1956).
Widerøe: «Youth» av og med Daughter.

Se også
 Vignett

Musikkterminologi
Radio
TV